У Мінску, у сваю чаргу, было затрымана, як мінімум, 62 чалавекі. Пераважна гэта былі жыхары горада, якія сабраліся на плошчы Якуба Коласа, у адказ на заклік Мікалая Статкевіча правесці шэсце. Але, акрамя таго, амапаўцы затрымлівалі людзей, якія адмаўляліся схаваць нацыянальныя беларускія сцягі пасля канцэрта. Сярод такіх былі жыхаркі Мінска Адар'я Гуштын і Галіна Абакунчык, якія расказалі пра гэта ў сябе ў сацыяльных сетках.